|  |  |  |
| --- | --- | --- |
| new_Formin_logo_RGB**ULKOMINISTERIÖ**  Konsulipalvelut  KPA-01 Minna-Kaisa Liukko | LAUSUNTOPYYNTÖ  19.12.2021 | PC0TQ245-29 |

|  |  |
| --- | --- |
| Jakelussa mainituille |  |

Viite

Asia

**Luonnos hallituksen esitykseksi ulkomaalaislain muuttamiseksi**

Ulkoministeriössä on valmisteltu luonnos ulkomaalaislain muuttamiseksi.

Esityksessä ehdotetaan muutettavaksi ulkomaalaislakia.

Ulkomaalaislakiin ehdotettava uusi sääntely perustuu yhtenäisen viisumin kaavaa koskevaan neuvoston asetukseen (EY) N:o 1683/95 ja sen soveltamisesta annettuihin säännöksiin eli asetuksen teknisiin eritelmiin.

Euroopan komissio on todennut EU-maiden myöntämien viisumeiden turvallisuuden vaarantuneen. Jäsenvaltioissa on havaittu lukuisia väärennystapauksia. Tämän vuoksi Euroopan komissio valmisteli komission täytäntöönpanopäätöksen C(2020) 2672 final, jonka tarkoituksena on parantaa viisumin teknisiä turvaominaisuuksia siten, että viisumiin sisällytetään digi-taalinen leima, jolla varmennetaan viisumiin tallennettujen tietojen muuttumattomuus.

Komission täytäntöönpanopäätös C (2020) 34 final edellyttää kansallista sääntelyä viisumin digitaalisen leiman varmenteen luomisesta vastaavasta toimivaltaisesta viranomaisesta, josta ei ole aikaisempaa kansallista sääntelyä. Tässä yhteydessä selvyyden ja informatiivisuuden vuoksi laissa ehdotetaan viitattavan yhtenäisestä viisumin kaavasta annettuun asetukseen (EY) N:o 1683/1995, jossa säädetään viisumin muodosta, ominaisuuksista ja turvatekijöistä sekä viisumin haltijan oikeudesta tarkistaa viisumiin hänestä tallennetut tiedot. Lisäksi ehdotetaan säädettävän siitä, että ulkoministeriö vastaa viisumin turvaominaisuuksista. Sääntely olisi tältä osin informatiivinen ja vastaisi voimassa olevaa käytäntöä.

Digi- ja väestötietoviraston luoma digitaaliseen leimaamiseen käytettävä varmenne varmentaa viisumiin tallennettujen tietojen muuttumattomuuden. Digitaalisessa leimassa on käytettävä Data Matrix –viivakoodisymboliikkaa eli niin sanottua 2D-viivakoodia

Muutoksella pantaisiin täytäntöön yhtenäisestä viisumin kaavaa koskevan neuvoston asetuksen nojalla annettu komission täytäntöönpanopäätös digitaalisen leiman käyttöönotosta yhtenäisessä viisumin kaavassa.

Laki on tarkoitettu tulemaan voimaan 30.4.2022, kun komission täytäntöönpanopäätöksen soveltaminen alkaa.

Pyydämme tarvittaessa jakamaan tämän lausuntopyynnön myös hallinnon-alanne muille tahoille heidän mahdollista lausuntoaan varten.

Lausunnot pyydetään ystävällisesti toimittamaan 18.1.2021 mennessä Lausuntopalvelu.fi –järjestelmään.

Konsulipäällikkö Pasi Tuominen

Yksikön päällikkö Virpi Kankare

Liitteet Hallituksen esityksen luonnos

JAKELU

Sisäministeriö,

valtiovarainministeriö,

työ- ja elinkeinoministeriö,

oikeusministeriö,

liikenne- ja viestintäministeriö,

opetus- ja kulttuuriministeriö,

puolustusministeriö,

Valtioneuvoston oikeuskansleri,

eduskunnan oikeusasiamies,

Tietosuojavaltuutetun toimisto,

Rajavartiolaitos,

Tulli,

Digi- ja väestötietovirasto,

Liikenne- ja viestintävirasto,

Traficom,

Maahanmuuttovirasto,

Poliisihallitus ja sen alainen hallinto,

suojelupoliisi,

Yhdenvertaisuusvaltuutettu,

Suomi-Seura ry.,

Ulkosuomalaisparlamentti,

Business Finland,

Valtion tieto- ja viestintätekniikkakeskus Valtori,

Electronic Frontier Finland - Effi ry,

Tietoturva - Finnish Information Security Association ry,

Kyberturvallisuuskeskus,

Tietoliikenteen ja tietotekniikan keskusliitto FiCom ry.,

Suomen Matkailualan liitto ry.

Erillinen sivu elektronisen version käsittelyyn:

|  |  |  |  |  |
| --- | --- | --- | --- | --- |
| **Konsulipalvelut** | |  | |  |
| KPA-01 | Minna-Kaisa Liukko |  |

|  |  |
| --- | --- |
| Asiasanat | VIISUMIT |
| **Hoitaa** | **KPA-20** |
| **Hoitaa UE** |  |
| Koordinoi |  |
| Tiedoksi | AVS-PAL; KPA-01; KPA-02; KPA-10; KPA-30; KPA-40; OIK-01; STU-00; UMI-00; VIE-01; VIE-10; VSI-00 |
| Laatija jakanut |  |

[[1]](#footnote-1)

1. Lomakepohja: Kirje [↑](#footnote-ref-1)